पीएम मोदी आज वन ओशन शिखर सम्मेलन के उच्चस्तरीय सत्र को संबोधित करेंगे
शिखर सम्मेलन के उच्चस्तरीय सत्र को जर्मनी, यूनाइटेड किंगडम, दक्षिण कोरिया, जापान, कनाडा सहित कई देशों के राष्ट्राध्यक्ष व शासनाध्यक्ष संबोधित करेंगे।
नयी दिल्ली: प्रधानमंत्री नरेन्द्र मोदी आज वन ओशन शिखर सम्मेलन के उच्चस्तरीय सत्र को संबोधित करेंगे। यह जानकारी प्रधानमंत्री कार्यालय (पीएमओ) ने दी। पीएमओ ने कहा कि प्रधानमंत्री 11 फरवरी को दोपहर करीब ढाई बजे एक वीडियो संदेश के माध्यम से सम्मेलन को संबोधित करेंगे। पीएमओ ने कहा कि इस शिखर सम्मेलन के उच्चस्तरीय सत्र को जर्मनी, यूनाइटेड किंगडम, दक्षिण कोरिया, जापान, कनाडा सहित कई देशों के राष्ट्राध्यक्ष व शासनाध्यक्ष संबोधित करेंगे। वन ओशन शिखर सम्मेलन का आयोजन फ्रांस द्वारा संयुक्त राष्ट्र और विश्व बैंक के सहयोग से फ्रांस के ब्रेस्ट में 9-11 फरवरी के दौरान किया जा रहा है। इस शिखर सम्मेलन का उद्देश्य अंतरराष्ट्रीय समुदाय को स्वस्थ एवं समावेशी समुद्री इकोसिस्टम के संरक्षण और समर्थन की दिशा में ठोस कार्रवाई करने के लिए प्रेरित करना है।